**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 5383-E.03.02.-477226/10-2016**

**Датум: 26.12.2016**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку мале вредности број ЈНМВ 3000/1987/2016 (1850/2016), за набавку Обука са полагањем стручног испита за стицање лиценце из области обезбеђења, на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: На страни 4 од 41 конкурсне документације, у Техничкој спецификацији, у претпоследњем ставу, Наручилац наводи: „Понуђач је обавезан да након спроведене обуке организује полагање одговарајућег стручног испита пред надлежном комисијом МУП-а“.

Молимо да појасните, да ли се под организовањем полагања мисли на пријаву кандидата МУП-у, која подразумева и уплату таксе у износу од 7.500,00 динара, јер у случају да је одговор потврдан, наше питање је да ли ће трошак таксе за пријаву сносити Наручилац, кандидат или Понуђач? Ако трошак сноси Понуђач, такса морала би да буде укалкулисана у цену у самој Понуди.

**ОДГОВОР 1:** Под организовањем полагања стручног испита, Понуђач није у обавези да изврши уплату таксе, већ само да изврши припремне радње са МУП, Комисијом за полагање, у смислу достављања неопходне документације, као предуслова за полагање стручног испита.

Наручилац, по уплаћеним таксама, доставиће Потврде из банке Понуђачу.

**ПИТАЊЕ 2**: Уколико је одговор на питање бр. 1 да трошак таксе сноси Понуђач, молимо да Наручилац појасни какав ће став заузети у случају да кандидат не изађе на испит или да испит не положи, ко ће сносити трошак поновне пријаве полагања и како предвидети колики би то трошак био, са обзиром на неизвесност исхода испита?

**ОДГОВОР 2:** У складу са претходним одговором.

**ПИТАЊЕ 3**: На страни 28 од 41 конкурсне документације, у Обрасцу структуре цене, у колони „врста услуге“ у тачкама 1., 2. и 3. У опису услуге Наручилац наводи: “Стицање лиценце дефинисане Законом о приватном обезбеђењу...“.

Са обзиром на то да је предмет јавне набавке „Обука за полагање стручног испита за стицање лиценце из области обезбеђења“, молимо да појасните да ли је то техничка грешка?

Сматрамо да је Наручилац погрешно дефинисао врсту услуге, јер наведена услуга није предмет јавне набавке. Лиценца се стиче у МУП-у и он је једини овлашћен да је изда, а Понуђачи у овој јавној набавци могу само да понуде стручну обуку и након обављеног теста, уколико га кандидат положи издавање Потврде о успешно извршеној обуци. Из наведеног разлога молимо да Наручилац конкурсну документацију у том делу измени и прилагоди предмету јавне набавке.

**ОДГОВОР 3:** У складу са постављеним питањем, Наручилац ће извршити измену Конкурсне документације у делу Образац Структуре цене – Табела 1 тако што ће изменити назив врсте услуга у тачкама 1., 2. и 3..

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће продужити рок за подношење понуда, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.